மும்பை ஜிம்கானா

மும்பை ஜிம்கானா (Bombay Gymkhana) என்பது மும்பையில் 1875 ஆம் ஆண்டில் நிறுவப்பட்ட உடற்பயிற்சிப் போட்டி விளையாட்டுப் பொதுவிடம் ஆகும்.  இதனை கிளாட் பேட்லி எனும் பொறியாளர் வடிவமைத்தார்.

விளையாட்டுகள் 
 நீளமான இந்த கட்டிடமானது முகப்பறை, மேசைப்பந்தாட்டம், இறகுப் பந்தாட்டம் போன்ற விளையாட்டுகளுக்கான மைதானம், உணவகம் மற்றும் ஓய்விடம் போன்றவற்றைக் கொண்டுள்ளது. இந்த சங்கத்தில் உறுப்பினராவது சற்று கடினமாகும். இங்கு துடுப்பாட்டம் குளிர்காலத்திலும் ரக்பி மற்றும் கால்பந்து போன்ற விளையாட்டுகள் பருவப் பெயர்ச்சிக் காற்று காலங்களிலும் விளையாடப்படுகிறது. இந்த மைதானத்தில் டிசம்பர் 15, 1933இல் இந்தியத் துடுப்பாட்ட அணியின் முதல் தேர்வுத் துடுப்பாட்டம் நடைபெற்றது.  இந்தப் போட்டிக்கு சி. கே. நாயுடு தலைவராக இருந்தார். அந்தப் போட்டியில் 50,000 பார்வையாளர்கள் இருந்தனர்.மேலும் வழக்கமான  விலையை விட ஐந்து மடங்கு அதிகமான விலைக்கு நுழைவுச் சீட்டு விற்பனையானது. இந்தப் போட்டியில் லாலா அமர்நாத் நூறு ஓட்டங்கள் அடித்தார். இது இந்தியத் துடுப்பாட்ட அணியின் மிகச் சிறந்த போட்டிகளில் ஒன்றாகப் பார்க்கப்படுகிறது.

சான்றுகள் 

மகாராட்டிர மாநில துடுப்பாட்ட அரங்குகள்
மும்பையிலுள்ள கட்டிடங்கள்